آوروپا بیرلیگی اؤلکه‌لرینین لیدئرلری، تورکیه‌ده باش وئره‌ن زلزله‌لرله باغلی جمهورباشقانی رجب طیب اردوغانا مکتوب یازیدی، باش‌ساغلیغی دیله‌دی، دایانیشمالارینی بیلدیردبلر.
بلژیکین باشکندی بروکسل‌ده گئچیریله‌ن آوروپا بیرلیگی لیدئرلر ذیروه‌سی، ۶ فوریه‌ده قهرمان ماراش مرکزلی زلزله‌لرده حیاتینی ایتیره‌نلر اوچون بیر دقیقه‌لیک سایغی دوروشو ایله باشلادی.
لیدئرلر آیریجا جمهورباشقانی اردوغانا خطاباً بیر مکتوب یاییملادی. مکتوب‌دا، "خالقینیز اۆرک پارچالایان بیر چیله چکیر" ایفاده‌سیتی ایشلدن آوروپا بیرلیگی لیدئرلری زلزله‌لرده حیاتینی ایتیره‌نلر اوچون باش‌ساغلیغی وئردی.
دۆشونجه‌لرینین، یاخینلارینی ایتیره‌نلرله و یاخینلارین‌دان خبر گؤزله‌یه‌نلرله بیرلیکده اولدوغونو بیلدیره‌ن آوروپا بیرلیگی لیدئرلری، یارالیلارا عاجیل شفا دیله‌دی و زامانلا یاریشان قورتارما قروپلارینین چالیشمالاری قارشیسیندا سایغیلارینی بیلدیردی.
لیدئرلر، "آوروپا بیرلیگی و عضو اؤلکه‌لر، بو فاجعه قارشیسیندا تورکیه و سوریه خالقلاری ایله تام دایانیشما ایجینده‌دیر" ایفاده‌سینی ایشلتدی.
زلزله‌دن سونرا تئز زاماندا یاردیم چاتدیریلماسی اوچون اللرین‌دن گله‌نی ائتدیکلرینی قید ائد‌ن لیدئرلر، آوروپا بیرلیگی کمیسیونو و آوروپا بیرلیگی دؤنم باشقانی اولاراق سوئدین اولوسلارآراسی توپلومدان مالی دستک توپلاماق اوچون مارس آییندا باغیشچیلار کنفرانسی تشکیل ائتمه گیریشیمینده اولدوغونو خاطیرلاتدی.
مکتوب‌دا لیدئرلر، "تورک مقاملاری ایله یاخین ایش بیرلیگی ایجینده دستگیمیزی آرتیرماغا حاضیریق. دوشونجه‌لریمیز سیزینله و خالقینیزلا بیرلیکده اولماغا داوام ائد‌جک" دگرلندیرمه‌سینی ائتدی.
آوروپا بیرلیگی لیدئرلر ذیروه‌سینین سونوج بیلدیریسینده ده زلزله‌لره یئر وئریلدی.
بیلدیری‌نین، "تورکیه و سوریه‌ده باش وئره‌ن زلزله" باشلیقلی بؤلومونده باش‌ساغلیغی و دایانیشما ایفاده‌لری یئر آلدی.
آوروپا بیرلیگینین سارسیلماز دایانیشماسی چرچیوه‌سینده ۱۶۰۰ نفرلیک آختارما قورتارما قروپلارینین تورییه‌یه گؤندریلدیگی قید ائدیلن بیلدیری‌ده، آوروپا بیرلیگینین یاردیملاری آرتیرماغا حاضر اولدوغو بیلدیریلدی.
بیلدیریده، سوریه‌ده‌کی زلزله‌دن ضرر گؤرنلر اوچون اینسانلارا چاتابیلمه قونوسوندا هر کسه چاغری ائدیلدیگی، اینسانی چابالارین دستکلنمه‌سی اوچون علاوه قایناقلار آیریلدیغی، بیرلشمیش میللتلر تشکیلاتینین حمایه‌سی آلتیندا اینسانی یاردیملارین سرعتله گرندریلمه‌سی اوچون چاغری ائدیلدیگینه یئر وئریلدی.
